《咄咄》
宋代·崔璆

咄咄复咄咄，小儿成老翁。
幺微各形色，追琢元化工。
不知春风去，又见千绿丛。
主人美客怀，载酒行溪东。
一步一回首，十步尊已空。
灵均与太白，醒醉同所终。
愿见化蠛蠓，生死托壶中。

作者简介：宋京口人，字子玉。美风仪，善谈论，嗜酒能诗。晚病狂，携大瓢贮酒行市，拍掌歌笑。未死十日，自表石曰“醉乡伯崔璆之墓”。